૧૯૯૦માં જામનગર જિલ્લાને લેબર કોર્ટ મળી. જેનું ઉદ્દઘાટન ગુજરાત રાજ્યના નાયબ મજૂર પ્રધાન ઠાકોરભાઈ નાયકના હસ્તે કરવામાં આવ્યું અને પ્રથમ જજ તરીકે ભટ્ટસાહેબ નિમાયા હતા. આ કામગીરી બજાવવામાં હાજીભાઈનો મહત્તમ ફાળો રહ્યો હતો. ૧૯૯૨માં પ્રથમ લોક અદાલત જામનગર ખાતે થઈ. જેમાં કામદારો, મજૂરોના વધારે ને વધારે કેસોનો નિકાલ, હાજીભાઈના યુનિયનના કામદારોના સમાધાન થયા હતા. આ રીતે પ્રથમ લોક અદાલત હાજીભાઈના પ્રયાસથી સફળ થઈ હતી.